गौरी लंकेश के विचारों से सहमत होना ज़रूरी नहीं है। उनके विचारों को सुनना और गुनना भी ज़रूरी नहीं है। लेकिन जब तक कोई गौरी गाली-गलौज पर उतारू नहीं है और भाषाई मयार्दाओं के भीतर अपने विचारों का छिड़काव करती है, तब तक उसे प्रताड़ित करने वाले आप होते कौन हैं? और, अगर गौरी भाषाई शिष्टाचार की हदें पार भी कर रही है तो उसे दंडित करने का काम कोई शासन-व्यवस्था करेगी या कबीलाई-पहलवान? क्या किसी को भी सिर्फ़ इसलिए गोली मारी जा सकती है कि उसकी कही बातें कुछ लोगों को रास नहीं आ रही हैं?